Tidlig 1800-tall: Solgt som slave til Brasil. Før 1830 (noen kilder oppgir 1812) kjøpte hun sin frihet med penger hun tjente som gateselger. 21.06. 1830 fødte hun sønnen Luiz Gonzaga Pinto da Gama. Han ble som voksen en aktiv slavemotstander. 1835: Mahins salgsbod og hjem fungerte som møtested for dem som sto bak slaveopprøret kjent som «Malé-opprøret». 1837: Dette året så hun sin sønn for siste gang, og skal ha blitt deportert til Rio de Janeiro – og muligens til Afrika – på grunn av sin rolle i slaveopprøret. 1838: Sønnen ble – ulovlig – solgt som slave av sin far, som måtte dekke en spillegjeld. Sønnen gjenvant senere sin frihet.